EURO 2024. Spania a învins Franța și a devenit prima finalistă a turneului. Record istoric stabilit în meciul de la Munchen
Selecționata Spaniei s-a calificat în finala Campionatului European de fotbal - EURO 2024, găzduit de Germania, după ce a învins echipa Franței cu scorul de 2-1 (2-1), marți seara, pe Munchen Football Arena, în penultimul act. Lamine  Yamal a intrat în istorie pe stadionul din Munchen, la 16 ani și 362 de zile, el este cel mai tânăr jucător care marchează la un turneu final de Campionat European.